《游崆峒岩和洪邑侯韵》
明代·汪弘灿

灵擘玄岩亚十洲，孤悬岛屿半空浮。岚开遥吐芙蓉碧，瑶霭初回涧藻幽。

具叶静翻苔壁古，玉泉响滴梵林秋。笙吹羽曲天风散，律转阳和暖谷收。

霓旌动引熊舆轼，雪蕊香飘鹤氅裘。望极仙班凫舄迥，令人追忆广成游。

作者简介：汪弘灿，阳春人。明思宗崇祯间诸生。事见清康熙《阳春县志》卷一七。